“ Soyí̵né nɨjí̵árɨnɨ . Rɨxa sí̵á wɨyaú óráná sí̵á Gorɨxoyá aŋí̵najo negí̵ arí̵owamɨ mɨpɨkí múroŋí̵yi — Eŋíná sí̵á ayi Judayo Isipɨyí̵ mɨxí̵ ináyo í̵á xeŋwɨrárɨŋáná Gorɨxo niaíwí̵ xámɨŋí̵ nɨyonɨ opɨkímɨnɨrɨ aŋí̵nají̵ oyáo urowárɨŋí̵ aiwɨ Judayí̵ o ŋwí̵ ikaxí̵ urɨŋí̵pɨ tí̵nɨ xɨxenɨ nero bisí̵kerí̵á yisí̵ mayí̵ úrapí nimɨxɨro nɨnɨro sipɨsipí̵ miá nɨpɨkiro ówaŋí̵yo ragí̵ xópé yárí̵á eŋagɨ nánɨ aŋí̵najo ayo múroŋɨnigɨnɨ . Ayɨnánɨ xwiogwí̵ o o pwéáná sipɨsipí̵ miá nɨpɨkiro bisí̵kerí̵á yisí̵ mayí̵ úrapí nimɨxɨro narɨgí̵árɨnɨ . “ Sí̵á ayi imónáná wa ámá imónɨŋáonɨ í̵á nɨnɨxero émáyí̵ íkí̵áyo oyekwɨroárí̵poyɨnɨrɨ mɨnɨ nɨwipí̵ráoɨ . ” urɨŋɨnigɨnɨ .
